**ЈЕДНАЧЕЊЕ СУГЛАСНИКА ПО ЗВУЧНОСТИ**

Гласовна промена значи да се један глас претвара у неки други глас.

Језик се временом мењао и развијао. У току развитка српског језика спроводиле/догодиле су се у прошлости неке гласовне промене, а данас се више не спроводе, али су се задржале у одређеним облицима речи. За њих кажемо да су *старе гласовне промене*. У савременом језику, језику који се данас користи спроводе/догађају се, може се рећи *савремене гласовне промене*.

***старе гласовне промене******савремене гласовне примене (данас се спроводе)***

Палатализација Једначење сугласника по звучности

Сибилризација Једначење сугласника по месту изговора

Јотовање Губљење сугласника

Напостојано *а*

Промена *л* у *о*

За гласовну промену Једначење сугласника по звучности, неопходно је да знамо поделу гласова по звучности:

**ЗВУЧНИ ГЛАСОВИ**: **Б**ео**Г**ра**Д**ски **Ђ**аци **З**ими **Ж**иве **Џ**абе

**БЕЗВУЧНИ ГЛАСОВИ**: **П К Т Ћ С Ш Ч**  **Ф Х Ц**

Када се два сугласника различита по звучности нађу један поред другога, они се једначе.

**СВАДБА**: ова реч је настала од речи СВАТ + суфикс БА

 СВА**Т** + **Б**А = СВА**ТБ**А

(имамо два сугласника један поред другог. Испитујемо какви су по звучности: Т – безвучан; Б – звучан. Дакле, **морају се изједначити** како би били исти по звучности. **Увек се једначи ПРВИ према ДРУГОМ** / други је главни; то значи да оба сугласника морају бити по звучности какав је други сугласник по звучности. У овом случају први сугласник је безвучан, а други сугласник је звучан, а то значи да и први сугласник мора постати звучан. Он прелази у свог звучног парњака, а то је сугласник Д)

сват + ба свадба сваДБа

безвучни + звучни = звучни звучни

**СРПСКИ:** ова реч је настала од речи **Србин**; корен је Срб + суфикс СКИ

СР**Б** + **С**КИ = СР**БС**КИ

(имамо два сугласника један поред другог. Испитујемо какви су по звучности: Б –звучан; С – безвучан. Дакле, **морају се изједначити** како би били исти по звучности. **Увек се једначи ПРВИ према ДРУГОМ** / други је главни; то значи да оба сугласника морају бити по звучности какав је други сугласник по звучности. У овом случају први сугласник је звучан, а други сугласник је беззвучан, а то значи да и први сугласник мора постати беззвучан. Он прелази у свог безвучног парњака, а то је сугласник П)

срб + -ски српски срПСки

 звучни безвучни безвучни безвучни

**Какав је по звучности други сугласник, такав мора бити и први!**

Пошто **сугласници Ф, Х, Ц** немају свог звучног парњака не могу се мењати када се нађу на првом месту, али ако се нађу на другом месту (када су главни ) они утичу на сугласник испред себе)

и**з**форсирати → и**сф**орсирати,

звучни безвучни безвучни безвучни

по**д**ценити → по**тц**енити,

ра**с**хладити → ра**зх**ладити

 **Како ћемо препознати гласовну промену**? Као говорници српског језика

 знамо како се речи изговарају и не размишљамо да ли је у њима

 извршена нека гласовна промена. У задатку ћеш добити реч у којој је већ извршена

 гласовна промена. Како би открио која је гласовна промена извршена пођи од тога

 да одредиш која је врста речи у питању. Ако је ИМЕНИЦА пођи од творбе речи (како је та реч настала; стави је у НОМИНАТИВ и провери мења ли се та реч у неком падежном облику. Ако је у питању ГЛАГОЛ, обавезно га стави у инфинитив и провери да ли се мења у неком глаголском облику. Чим приметиш да су се ДВА СУГЛАСНИКА нашла један поред другог; постоји могућност да су у тој речи извршене две гласовне промене: **једначење сугласника по звучности** ( ако су та два сугласника различита по звучности) или **једначење сугласника по месту творбе**.

Постоје речи код којих се гласовна промена која се дешава у говору не бележи у писању. Та појава назива се изузетак или **одступање од гласовних промена**.

Одступање од једначења сугласника по звучности:

1. Звучни сугласник д не мења се испред безвучних гласова с и ш: **ДС, ДШ** по**дс**танар, пре**дс**тава, пре**ДС**едник (али по**ТП**ре**ДС**едник)
2. Звучни сугласник ђ никад се не мења испред наставка -ство: вођство... **ЂСТВО**
3. **У неким речима страног порекла** не бележи се у писању једначење сугласника по звучности: Мекдоналд, Вашингтон...
4. Једначење сугласника по звучности не врши се у сложеницама ако би то угрозило препознатљивост речи и њихово значење: предтурски, подтекст... Ако бисмо у речи пре**д**+**т**урски – пре**дт**урски безвучно *д* (поред звучног *т*) заменили његовим звучним парњаком *т*, добили бисмо пре**тт**урски што би се морало скратити у пре**т**урски, али тада би постало нејасно (претурски нема јасно значење).

**ПРОВЕЖБАЈМО!**

* 1. Одреди гласовне промене у следећим речима:

ИСПИСАТИ (из + писати)

ЖЕНИДБА (женит (и) + ба)

РОПСКИ (роб + ски)

ТОБЏИЈА (топ + џија)

БУРЕГЏИЈА (бурек + џија)

ДРУКЧИЈИ (друг + чији)

ДРШКА (држА(ти) + ка)

ВРАЏБИНА (врач + бина)

ЗБОГОМ ( с + богом)

ИСФОРСИРАТИ (из + форсирати)

ПОТЦЕНИТИ (под + ценити)

РАЗХЛАДИТИ (раз + хладити)

ПОТКРОВЉЕ ( под + кров(ље))

ПОДСТАНАР (под + станар)

ХЛЕПЧИЋ (хлеб + чић)

ОТПЛИВАТИ ( од + пливати)

БЕСКРАЈАН (без + крај(ан))

ГОЛУПЧИЋ (голуб + пчић)

ФРАНЦУСКИЊА (Француз + киња)

ЕНГЛЕСКИЊА (Енглез + киња)

СРПКИЊА (Сбр(ин) + киња)

* 1. Допуни речи сугласницима Д или Т:

ПО\_\_ШИШАТИ, О\_\_КРИТИ, О\_\_\_КАЗАТИ, БРА\_\_\_СКИ, ПО\_\_СУКЊА, ПО\_\_\_КОШУЉА, СВЕ\_\_\_СКИ, ШКО\_\_\_СКИ

**ЗАПАМТИ!**

 **Префикси су** **С**, а не З; **ПОД,** а не ПОТ, **РАЗ**, а не РАС, **ИЗ**, а не ИС...)

* Прочитај следеће реченице: Време је тмурно, али **без кише**. Отишао је брзо и **без трага**.

У говору се на граници између две речи дешавају гласовне промене, али их наш правопис не бележи. **Бележе се само оне промене које се дешавају у једној речи** (унутар речи).